ขนส่ง แจงคลิปชาวต่างชาติวิ่งรถตู้รับส่ง นทท. ที่หาดป่าตอง แค่เข้าใจผิด
ขนส่ง แจง คลิปชาวต่างชาติ ให้บริการรถตู้รับส่ง นทท. ที่หาดป่าตอง เป็นการเข้าใจผิด เผย ให้ผู้เผยแพร่คลิปดังกล่าว ขอโทษ-ชี้แจงข้อเท็จจริง แก้ไขความเข้าใจผิดแล้ว ด้าน ขนส่งภูเก็ต เตือนรถรับจ้างในพื้นที่ ต้องให้บริการที่ดี ห้ามเอาเปรียบนักท่องเที่ยว ,วันที่ 26 ต.ค.59 นายสนิท พรหมวงษ์ อธิบดีกรมการขนส่งทางบก เปิดเผยถึงความคืบหน้า การตรวจสอบกรณีคลิปที่เผยแพร่ทางสื่อสังคมออนไลน์ ระบุว่า มีชาวต่างชาติดำเนินธุรกิจเช่ารถตู้รับส่งนักท่องเที่ยวที่หาดป่าตอง สำนักงานขนส่งจังหวัดภูเก็ต ประสานสถานีตำรวจภูธรป่าตอง และตำรวจท่องเที่ยวภูเก็ต ร่วมกันตรวจสอบข้อเท็จจริงทันที พบว่า เป็นการเข้าใจผิดของกลุ่มรถรับจ้างในพื้นที่ โดยชาวต่างชาติกลุ่มดังกล่าว เป็นชาวอิสราเอลและเป็นญาติพี่น้องกัน ทั้งหมดเดินทางมาเที่ยวที่ภูเก็ตโดยเช่ารถตู้ของ บริษัท โตโยต้าลิสซิ่ง จำกัด จากกรุงเทพมหานคร ไม่ได้นำรถมารับจ้างตามที่ถูกกล่าวอ้างแต่อย่างใด,ด้าน เจ้าหน้าที่ตำรวจ จึงให้ นายเอกพันธ์ ทองหอม ผู้ขับรถรับจ้างคู่กรณีและเป็นผู้เผยแพร่คลิปดังกล่าว ขอโทษชาวต่างชาติและให้ดำเนินการชี้แจงข้อเท็จจริงทางสื่อออนไลน์ เพื่อแก้ไขความเข้าใจผิดแล้ว พร้อมทั้งกำชับตักเตือน นายเอกพันธ์ ในฐานะผู้ให้บริการรถรับจ้างในพื้นที่ ต้องเป็นเจ้าบ้านที่ดีในการต้อนรับนักท่องเที่ยว และต้องรักษาคุณภาพมาตรฐานการให้บริการ,สำนักงานขนส่งจังหวัดภูเก็ต ร่วมมือกับตำรวจ ตำรวจท่องเที่ยว และฝ่ายปกครองประจำท้องที่ ลงพื้นที่ตรวจสอบและดูแลการให้บริการรถรับจ้างในพื้นที่อย่างต่อเนื่อง เพื่อกำกับดูแลและป้องกันไม่ให้มีการฉวยโอกาสเอาเปรียบนักท่องเที่ยว เพื่อสร้างภาพลักษณ์การท่องเที่ยวที่ดี เนื่องจากจังหวัดภูเก็ต เป็นแหล่งท่องเที่ยวสำคัญที่มีนักท่องเที่ยวนิยมเดินทางมาเป็นจำนวนมาก,ทั้งนี้ กรมการขนส่งทางบก ดำเนินการเข้มข้นจริงจัง เพื่อแก้ไขปัญหาการให้บริการรถโดยสารสาธารณะที่ส่งผลกระทบต่อความปลอดภัยและภาพลักษณ์การท่องเที่ยว โดยเฉพาะในจังหวัดที่มีแหล่งท่องเที่ยวสำคัญ โดยความผิดที่ส่งผลกระทบต่อภาพลักษณ์ของประเทศไทยและการท่องเที่ยว จะลงโทษในอัตราโทษสูงสุดทุกกรณี หากพบพฤติกรรมผิดซ้ำซากในข้อหาความผิดเดิม พิจารณาพักใช้เพิกถอนใบอนุญาตขับรถทันที,ในส่วนกรณีความผิดทำลายภาพลักษณ์การท่องเที่ยวร้ายแรง เช่น พฤติกรรมลามกอนาจาร ส่งตัวดำเนินคดีและเพิกถอนใบอนุญาตทันที เพื่อยกระดับรถโดยสารสาธารณะให้เป็นบริการที่มีมาตรฐาน เสริมสร้างภาพลักษณ์แก่นักท่องเที่ยวทั้งชาวไทยและชาวต่างชาติ ทั้งนี้ หากพบปัญหารถโดยสารสาธารณะให้บริการไม่เป็นธรรม เอาเปรียบผู้โดยสาร สามารถร้องเรียนได้ที่ศูนย์คุ้มครองผู้โดยสารและรับเรื่องร้องเรียน สายด่วน 1584 ทั่วประเทศ ตลอด 24 ชั่วโมง
ขนส่ง แจง คลิปชาวต่างชาติ ให้บริการรถตู้รับส่งนักท่องเที่ยว ที่หาดป่าตอง เป็นการเข้าใจผิด เผย ให้ผู้เผยแพร่คลิปดังกล่าวขอโทษ-ชี้แจงข้อเท็จจริงแก้ไขความเข้าใจผิดแล้ว 
ขนส่ง,กรมการขนส่งทางบก,รถตู้รับส่งนักท่องเที่ยว,ขนส่งภูเก็ต,เผยแพร่คลิป,สังคมออนไลน์,ชาวต่างชาติ,เอาเปรียบนักท่องเที่ยว,สร้างภาพลักษณ์ท่องเที่ยว,รถโดยสารสาธารณะ